ARFARA - KALAMATAS: Η Εφημερίδα μας ARFARA NEWS στο αγιάζει της ενημέρωσης Τρίτη 17 Νοεμβρίου 2015
Η Εφημερίδα μας ARFARA NEWS στο αγιάζει της ενημέρωσης Τρίτη 17 Νοεμβρίου 2015 :
Φωτογραφίες από αρχαιολογικό χώρο Ελευσίνας 15/11/2015 Κυριακή . :
(1)Ο όσιος Λάζαρος από την παιδική του ηλικία, ασπάστηκε το μοναχικό βίο. Έμαθε τη ζωγραφική τέχνη και την άσκησε σαν επάγγελμα. Φρόντισε από νεαρή ηλικία να σκληραγωγήσει τον εαυτό του και να μάθει την εγκράτεια. Ήταν ελεήμων με τους άπορους και όσους είχαν την ανάγκη της βοήθειάς του. Έτσι λοιπόν, διακρινόμενος για την βαθιά του πίστη και τον πλούτο των αρετών του, τιμήθηκε με το αξίωμα της ιεροσύνης. Όταν ο άγιος χειροτονήθηκε ιερέας, άρχισε σκληρούς αγώνες ενάντια σε όλες τις αιρέσεις. Υπέστη πολλές διώξεις και θλίψεις από τους οπαδούς των αιρέσεων των Ευτυχούς, Νεστορίου και Διοσκόρου. Ο όσιος ήταν τόσο ένθερμος υποστηρικτής της πίστεως που μετέβη στη Ρώμη για να αγωνιστεί για τα αποστολικά και πατερικά δόγματα. Επέστρεψε μετά από μεγάλες επιτυχίες από τη Ρώμη στην Κωνσταντινούπολη. Πηγαίνοντας και πάλι στη Ρώμη για τους αγώνες του, αρρώστησε στο μέσο της πορείας του. Έτσι απεβίωσε εν ειρήνη. Το τίμιο σώμα του ανακομίστηκε και ενταφιάστηκε στην Ι.Μ. του Ευάνδρου. -
Σήμερα 17/11/2015 εορτάζουν:
~ Απολυτίκιο Άγ. Γενναδίου - 17 ΝΟΕΜΒΡΙΟΥ , :
https://youtu.be/VBaVEkoso1Q?list=PL4E0FCC4F7EB4AEDC .-
*** Φόβοι ότι θα ξεπεράσουν τους 2 νεκροί από το φονικό σεισμό στη Λευκάδα! (βίντεο)
Ο σεισμός των 6,1 Ρίχτερ που χτύπησε το νησί της Λευκάδας στις 9:10 το πρωί προκάλεσε το θάνατο τουλάχιστον τριών ατόμων, ενώ οι καταστροφές είναι πάρα πολλές σε χωριά και δρόμους.
Σύμφωνα με τις μέχρι στιγμής πληροφορίες του My Lefkada τα θύματα είναι δύο και υπάρχουν φόβοι για τρίτο αν όχι και περισσότερα (κάποιοι λένε πως μπορεί να φτάσουν ακόμα και τα 6. Την ίδια στιγμή, οι ζημιές στην νότια Λευκάδα είναι τεράστιες.
Τα πρώτα θύματα από το σεισμό
Μία 64χρονη γυναίκα έχασε τη ζωή της όταν καταπλακώθηκε από τοίχο που έπεσε μετά το σεισμό 6,1 Ρίχτερ στη Λευκάδα. Η άτυχη γυναίκα έμενε στον Άγιο Πέτρο και έχασε τη ζωή της όταν ένας μεγάλος βράχος αποκολλήθηκε από το βουνό και με δύναμη προσέκρουσε στο τοίχο του σπιτιού της, τον διαπέρασε και την τραυμάτισε θανάσιμα στο κεφάλι. Λίγο αργότερα ο αντιπεριφερειάρχης της Λευκάδας Διονύσης Χαλικιάς, επιβεβαίωσε και δεύτερη νεκρή στο χωριό Αθάνι, που καταπλακώθηκε μέσα στο σπίτι της.
Στο Νοσοκομείο Λευκάδας έχουν διακομισθεί τραυματίες. Σύμφωνα με πληροφορίες η κατάσταση δύο τραυματιών κρίνεται σοβαρή.
πηγή: ΑΠΕ-ΜΠΕ φωτογραφία: www.Lefkadanews.gr
Video: ΕΚΤΑΚΤΟ ΜΕΓΑΛΟΣ ΣΕΙΣΜΟΣ ΣΤΗ ΛΕΥΚΑΔΑ 6,2 ΡΙΧΤΕΡ 17/ 11/ 2015 , https://youtu.be/L4RJg-5JpaY .-
{ΕΥΤΥΧΩΣ ΓΙΑ ΤΗΝ ΩΡΑ ΔΕΝ ΕΧΟΥΝ ΑΝΑΦΕΡΘΕΙ ΖΗΜΙΕΣ ΣΕ ΣΠΙΤΙΑ ΚΑΙ ΤΡΑΥΜΑΤΙΣΜΟΙ ΕΔΩ ΣΤΗΝ ΚΑΡΥΑ} .-
*** ΣΗΜΑΔΙΑ ΑΠΟΚΑΛΥΨΕΩΣ!!!!ΒΙΝΤΕΟ ΠΟΥ ΣΟΚΑΡΟΥΝ!!!ΜΕΓΑΣ ΣΕΙΣΜΟΣ ΕΡΧΕΤΑΙ ΣΤΗΝ ΕΛΛΑΔΑ!!!
ΣΗΜΑΔΙΑ ΑΠΟΚΑΛΥΨΕΩΣ…
18 ΚΑΙ ΕΓΕΙΝΑΝ ΦΩΝΑΙ ΚΑΙ ΒΡΟΝΤΑΙ ΚΑΙ ΑΣΤΡΑΠΑΙ ΚΑΙ ΕΓΕΙΝΕ ΣΕΙΣΜΟΣ ΜΕΓΑΣ ΟΠΟΙΟΣ ΔΕΝ ΕΓΕΙΝΕΝ ΑΦΟΥ ΟΙ ΑΝΘΡΩΠΟΙ ΥΠΗΡΞΑΝ ΕΠΙ ΤΗΣ ΓΗΣ ΤΟΣΟΝ ΠΟΛΛΑ ΜΕΓΑΛΟΣ ΣΕΙΣΜΟΣ
ΑΠΟΚΑΛΥΨΗ ΚΕΦ. 16( ΕΠΤΑ ΦΙΑΛΕΣ)
ΓΕΡΟΝΤΑΣ ΕΦΡΑΙΜ ΤΗΣ ΑΡΙΖΟΝΑΣ »ΣΤΟ ΚΑΙ ΠΕΝΤΕ…
ΕΠΙΒΕΒΑΙΩΝΕΙ Ο ΦΩΤΙΣΜΕΝΟΣ ΓΕΡΟΝΤΑΣ ΤΑ ΓΕΓΟΝΟΤΑ
ΤΗΝ ΓΕΝΙΚΗ ΑΝΑΤΑΡΑΧΗ ΠΟΥ ΖΟΥΜΕ ΚΑΙ ΠΟΥ ΘΑ ΟΔΗΓΗΣΕΙ ΟΛΟ ΑΥΤΟ !
Βίντεο 1 : ΜΕΓΑΛΟΣ ΣΕΙΣΜΟΣ ΠΡΙΝ ΤΗΝ ΤΟΥΡΚΙΚΗ ΕΠΙΘΕΣΗ ! , https://youtu.be/vZzOwjWvzmM .-
Βίντεο 2 : ΓΕΡΟΝΤΑΣ ΕΦΡΑΙΜ ΤΗΣ ΑΡΙΖΟΝΑΣ ''ΣΤΟ ΚΑΙ ΠΕΝΤΕ...'' , https://youtu.be/VWZv0b1iGxw .-
*** ΤΑ 10 ΑΠΑΡΑΙΤΗΤΑ ΑΓΑΘΑ ΓΙΑ ΕΠΙΒΙΩΣΗ!!!
Πάντα νά τοποθετείτε τίς νεώτερες κονσέρβες στό πίσω μέρος του ραφιού, καί νά μετακινείτε τίς παλιότερες μπροστά. Νά ...
τρώτε τά παλιότερα τρόφιμα πρώτα. Είναι καλή ιδέα νά βάζετε ημερομηνία σέ κάθε αποθηκευμένο τρόφιμο. Έγώ χρησιμοποιώ έναν μαρκαδόρο μέ μύτη μέσου πάχους.
'Άν έχετε πολλές κονσέρβες νά σημαδέψετε, χρησιμοποιείτε μία σφραγίδα χρονολόγησης.
~ Μερικά επιπλέον πράγματα πού θά χρειαστείτε στό κελλάρι σας
- Τό πραγματικό κλειδί της αυτάρκειας είναι νά διαθέτετε όχι μόνο αποθηκευμένα τρόφιμα αλλά καί τήν δυνατότητα καλλιέργειας των δικών σας δημητριακών καί λαχανικών.
- 'Άν ανησυχείτε γιά τήν διατροφική αξία τών τροφίμων, τότε τίποτα δέν ξεπερνά σε αξία τά φρέσκα καλλιεργημένα τρό­φιμα. Θά πρέπει νά σκεφτείτε πώς ή αποθήκευση σπόρων πού δέν ανήκουν στά υβρίδια έχει ίση, ίσως καί μεγαλύτερη σημασία από τήν αποθήκευση τροφίμων.
Ή καλλιέργεια ενός δικού σας λαχανόκηπου καί ή εκτροφή οικόσιτων ζώων είναι τά σημαντικότερα πράγματα πού θά εξασφαλίσουν τήν διατροφή μας στήν περίπτωση ενός σεναρίου ιδιαίτερα μακρόχρονης κατάρρευσης .- http://www.eleftheriskepsis.gr
*** Κάλεσμα στις σημερινές εκδηλώσεις στην Καλαμάτα για την επέτειο του Πολυτεχνείου
Σ. ΤΣΩΝΗΣ: ΤΑ ΜΗΝΥΜΑΤΑ ΤΗΣ ΕΞΕΓΕΡΣΗΣ ΤΟΥ ΠΟΛΥΤΕΧΝΕΙΟΥ ΠΙΟ ΕΠΙΚΑΙΡΑ ΑΠΟ ΠΟΤΕ
Κάλεσμα στη σημερινή εκδήλωση στις 6.30 μ.μ.
Συνέντευξη Τύπου με αφορμή την εκδήλωση του Εργατικού Κέντρου για την εξέγερση του Πολυτεχνείου, απόψε στις 6.30, έξω από το κτήριό του, παραχώρησε χθες το πρωί ο πρόεδρος του Εργατικού Κέντρου Καλαμάτας, Σωτήρης Τσώνης.
Ο κ. Τσώνης απηύθυνε κάλεσμα σε όλους τους πολίτες και φορείς της πόλης, σε αυτή την εκδήλωση, λέγοντας χαρακτηριστικά ότι τα μηνύματα της εξέγερσης του Πολυτεχνείου, στις ημέρες μας, την εποχή των μνημονίων, είναι επίκαιρα όσο ποτέ άλλοτε.
Στη συνέχεια τόνισε ότι με την εφαρμογή του 3ου μνημονίου η χώρα θα μπει σε νέα περίοδο ύφεσης, ενώ αναμένεται σύντομα να ανοίξει και το δύσκολο «κεφάλαιο» της Κοινωνικής Ασφάλισης. Αν και υπάρχει ασάφεια από την πλευρά της κυβέρνησης, οι βασικές του πινελιές έχουν ήδη μπει και είναι γνωστές, ενώ όλα δείχνουν ότι στο μέλλον η κοινωνική ασφάλιση και προστασία θα είναι ένα «άπιαστο όνειρο» για τους εργαζομένους.
Εκτός αυτού, τα υπόλοιπα προβλήματα για τους εργαζομένους σήμερα, σύμφωνα με τον πρόεδρο του Εργατικού Κέντρου, είναι: το ύψος του κατώτατου μισθού, οι φόροι, οι συλλογικές συμβάσεις που στην ουσία εξαφανίζονται και το ένα εκατομμύριο των εργαζομένων του ιδιωτικού τομέα που παραμένουν απλήρωτοι από δύο μέχρι και πέντε μήνες.
Κλείνοντας εξέφρασε τη θλίψη και τον αποτροπιασμό του για την επίθεση στο Παρίσι και παράλληλα την αλληλεγγύη του προς το γαλλικό λαό για το άγριο χτύπημα που δέχθηκε από τους τρομοκράτες.
Πορεία για Πολυτεχνείο από Μέτωπο Αγώνα Σπουδαστών
Στην πορεία για το Πολυτεχνείο που καλεί το Μέτωπο Αγώνα Σπουδαστών, σήμερα στις 7.00 το απόγευμα στην πλατεία 23ης Μαρτίου, θα συμμετάσχει η γραμματεία Μεσσηνίας του ΠΑΜΕ.
Στο μεταξύ, οι εγγραφές για το Λαϊκό Φροντιστήριο συνεχίζονται (τηλ επικοινωνίας: 6985698656, Γιάννης και 6993038041, Βασίλης).
«Σήμερα, 42 χρόνια μετά την εξέγερση των φοιτητών στο Πολυτεχνείο, την ώρα που η κοινωνία βιώνει τη βάρβαρη επίθεση στα δικαιώματά της από την εξουσία, την ώρα που η εκπαίδευση έχει γίνει ένα χρυσοπληρωμένο εμπόρευμα, την ώρα που η καταστολή απέναντι στα αγωνιζόμενα κομμάτια της κοινωνίας συνεχίζεται, είναι απαραίτητο να προετοιμάσουμε, να οργανώσουμε και να ζήσουμε τα δικά μας Πολυτεχνεία» αναφέρει η Ανοιχτή Συνέλευση και καλεί σε συμμετοχή στις εκδηλώσεις για την επέτειο της εξέγερσης του Πολυτεχνείου στην κεντρική πλατεία της Καλαμάτας, σήμερα στις 19.00.
Εκδήλωση για το Πολυτεχνείο από ΑΔΕΔΥ και Δασκάλους
Το Νομαρχιακό Τμήμα της ΑΔΕΔΥ Μεσσηνίας, σε συνεργασία με το Σύλλογο Εκπαιδευτικών Πρωτοβάθμιας Εκπαίδευσης και την Α΄ ΕΛΜΕ, καθώς και όλα τα σωματεία των εργαζομένων στο Δημόσιο, θα πραγματοποιήσει στην κεντρική πλατεία της Καλαμάτας, σήμερα στις 7.00 το απόγευμα, εκδήλωση για την επέτειο των γεγονότων του Πολυτεχνείου.
«Στη σημερινή συγκυρία, που η βία κατά των λαών εξαπλώνεται ανά την υφήλιο, τα θύματά της είναι απλοί πολίτες που πέφτουν από τα πυρά τρομοκρατών, φανατισμένων και νομιμοποιημένων πολιτικών των δυτικών κρατών, δεν μπορούμε να αδιαφορούμε. Ο αγώνας για τη δημοκρατία , την ειρήνη και τη δικαιοσύνη και την επικράτησή τους είναι πάντα επίκαιρος. Το διαρκώς αυξανόμενο κύμα προσφύγων στα σύνορά μας, η άνοδος του εθνικισμού στην Ευρώπη, η οικονομική εξαθλίωση δε μας επιτρέπουν να το ξεχάσουμε, ούτε και να επαναπαυόμαστε», αναφέρει σε ανακοίνωσή του το Νομαρχιακό Τμήμα της ΑΔΕΔΥ στη Μεσσηνία.
Κάλεσμα ΣΥΡΙΖΑ για επέτειο εξέγερσης του Πολυτεχνείου
Κάλεσμα στη νεολαία, τους εργαζομένους, τους ανέργους, κάθε δημοκρατικό πολίτη, για να συμμετάσχει ενεργά στις επετειακές εκδηλώσεις και στην πορεία της 17ης Νοέμβρη στην κεντρική πλατεία της πόλης, σήμερα στις 7.00 μ.μ., απευθύνει και ο ΣΥΡΙΖΑ Μεσσηνίας.
ΛΑΪΚΗ ΕΝΟΤΗΤΑ ΜΕΣΣΗΝΊΑΣ
Ανακοίνωση–κάλεσμα στη συγκέντρωση
για την επετειο εξέγερσης του Πολυτεχνείου
Στη συγκέντρωση και πορεία που οργανώνουν το Ν.Τ. της ΑΔΕΔΥ, η Α΄ ΕΛΜΕ Μεσσηνίας, ο Σύλλογος Εκπαιδευτικών Πρωτοβάθμιας Εκπαίδευσης Μεσσηνίας και όλα τα πρωτοβάθμια σωματεία του νομού, για να τιμηθεί η 42η επέτειο της εξέγερσης του Πολυτεχνείου, σήμερα στις 7.00 μ.μ. στην κεντρική πλατεία της Καλαμάτας, καλεί η Λαϊκή Ενότητα Μεσσηνίας τα μέλη, τους φίλους της και όλους τους δημοκράτες του νομού.
Όπως σχολιάζεται σε σχετική ανακοίνωση, «στην εποχή των μνημονίων και της γενικευμένης επίθεσης στα εργατικά και λαϊκά δικαιώματα το μήνυμα αντίστασης του Πολυτεχνείου διατηρεί ακέραια την επικαιρότητα».
*** Στις 7 Δεκεμβρίου η δίκη για τη δολοφονία Σγούρου - Κομμάτη
Για τις 7 Δεκεμβρίου όρισε, τελικά, ο εισαγγελέας Εφετών τη διεξαγωγή της δίκης στο Μεικτό Ορκωτό Δικαστήριο Γυθείου, όσον αφορά στη διπλή δολοφονία πέρυσι τον Αύγουστο στη Μάνη του 26χρονου Καλαματιανού Κωνσταντίνου Σγούρου και του 25χρονου Ιωάννη Κομμάτη από τη Σάμο. Δράστες της φρικτής δολοφονίας οι δύο 19χρονοί από τον Κάμπο Μάνης και την Καλαμάτα, οι οποίοι έχουν αποδώσει τα αίτια του εγκλήματος στη μεταξύ τους αγοραπωλησία αναβολικών στεροειδών. Η δίκη είχε ορισθεί να ξεκινήσει στις 9 Νοεμβρίου, όμως δόθηκε αναβολή έπειτα από αίτημα του συνηγόρου υπεράσπισης Αλέξη Κούγια. Αν και υπήρχε αίτημα δικηγόρων για τον ορισμό της δίκης στις 21-22 Δεκεμβρίου, τελικά η νέα δικάσιμος ορίσθηκε για τις 7 Δεκεμβρίου, καθώς η διάρκεια της δίκης δεν μπορεί να προβλεφθεί και οι δικαστές δε θέλουν σε καμία περίπτωση να υπάρξει κίνδυνος με τη λήξη της 18μηνης προφυλάκισης των κατηγορουμένων.Β.Β. -
*** Κυριάκος Μητσοτάκης: Υπόθεση όλων οι εκλογές στη Νέα Δημοκρατία (φωτογραφίες & βίντεο)
Έκλεισε την προεκλογική του περιοδεία στη Νότια Ελλάδα από την Καλαμάτα
Την επισήμανση ότι οι εκλογές για την ανάδειξη προέδρου της Ν.Δ. δεν αφορούν μόνο στους Νεοδημοκράτες, αλλά όλους τους Έλληνες, καθώς είναι καθοριστικές για το μέλλον του τόπου, έκανε χθες από την Καλαμάτα, κλείνοντας την προεκλογική του εκστρατεία στη νότια Ελλάδα, ο βουλευτής της Β΄ Αθηνών και υποψήφιος πρόεδρος της Νέας Δημοκρατίας, Κυριάκος Μητσοτάκης.
Μιλώντας στην κατάμεστη αίθουσα του Πνευματικού Κέντρου Καλαμάτας, ο κ. Μητσοτάκης τόνισε πως μόνο μια ανανεωμένη Ν.Δ. θα μπορέσει να καλύψει το κενό που θα αφήσει η κυβέρνηση του ΣΥΡΙΖΑ και θα μπορέσει να πάει μπροστά τη χώρα.
Πιθανή και δεύτερη αναμέτρηση
Ο υποψήφιος πρόεδρος άφησε ανοιχτό το ενδεχόμενο να χρειαστεί και δεύτερη εκλογική αναμέτρηση στις 29 Νοεμβρίου, χαρακτήρισε σημαντικό να ψηφίσουν όλοι και τις δύο Κυριακές και η συμμετοχή στις κάλπες να είναι μαζική. Κατά τον ίδιο, δεν πρέπει να υπάρχει ανησυχία για την ενότητα της παράταξης, καθώς όλοι οι υπόλοιποι υποψήφιοι πρόεδροι θα ταχθούν υπό το νικητή και θα την υπηρετήσουν ως απλοί στρατιώτες.
Η Ν.Δ. δεν πρέπει να βγει μόνο ενωμένη, αλλά και ανανεωμένη, είπε χαρακτηριστικά και επισήμανε ότι συγκρούονται η συντηρητική προσέγγιση που υπάρχει σήμερα στο κόμμα, που είναι γερασμένο σε ιδέες, δομές και διαδικασίες, υπογραμμίζοντας πως χρειάζεται ανανέωση αλλά με συγκεκριμένο πολιτικό περιεχόμενο. «Θέλει προσοχή», είπε, «να μη γίνουμε σαν τον Τσίπρα, αλλά να φέρουμε το νέο, την πολιτική αποτελεσματικότητα. Σήμερα, είναι η εποχή της ουσίας και όχι των ανέξοδων υποσχέσεων. Θέλω τη Ν.Δ. να παράγει ουσιαστικό πολιτικό λόγο με εναλλακτικό πολιτικό σχέδιο για τη χώρα, όταν ο ΣΥΡΙΖΑ την οδηγήσει σε απόλυτο πολιτικό αδιέξοδο. Μπορώ να κάνω τη Ν.Δ. του 28% μια μεγάλη κεντροδεξιά παράταξη, όπου θα συνυπάρχουν οι δεξιοί με τους μετριοπαθείς κεντρώους και με εκείνους που ψήφισαν ΣΥΡΙΖΑ, προσδοκώντας κάτι το νέο. Αυτό, όμως, θα γίνει μόνο με ανανέωση σε πρόσωπα, ιδέες και δομές».
Ανοιχτό συμμετοχικό κόμμα
Στη συνέχεια, τάχθηκε υπέρ της αξιολόγησης όλων, ακόμη και του προέδρου, ο οποίος θα πρέπει να έχει θητεία, αλλά και υπέρ της πραγματοποίησης συνεδρίου πολιτικής ετησίως, με αποτέλεσμα να παράγει πολιτική η βάση και όχι η ηγεσία.
Πρότεινε να αποκτήσουν όλοι φωνή, να συμμετέχουν σε όλες τις διαδικασίες, καθώς αυτό σημαίνει ανοιχτό συμμετοχικό κόμμα.
«Δε θέλω η Ν.Δ. να είναι χωρισμένη σε Μητσοτακικούς, Καραμανλικούς ή Σαμαρικούς, αλλά να ανήκει σε όλους», είπε σε άλλο σημείο της ομιλίας του, προκαλώντας τα χειροκροτήματα των παρισταμένων, και συνέχισε λέγοντας πως αυτή η Ν.Δ. θα έχει απήχηση σε όλους.
Αναφέρθηκε στη διαδρομή του ως υπουργός Διοικητικής Μεταρρύθμισης, λέγοντας πως παρά τα δύσκολα μέτρα που κλήθηκε να εφαρμόσει, έλαβε τετραπλάσιες ψήφους σε σχέση με άλλες εκλογικές αναμετρήσεις και ζήτησε τη στήριξη όλων για να υλοποιήσει αυτή την πολιτική.
Αναφέρθηκε, δε, στις δύσκολες περιόδους που περνά η Ευρώπη με το τρομοκρατικό χτύπημα στη Γαλλία, σημειώνοντας πως η απάντησή της πρέπει να είναι ενότητα και αποφασιστικότητα, για να ξεριζωθεί το φαινόμενο της τρομοκρατίας. Είμαστε σε πόλεμο, πρόσθεσε και οι ευθύνες της κυβέρνησης είναι πολύ μεγάλες και το τι θα κάνει η Ν.Δ. είναι διπλά σημαντικό.
Επιτέθηκε ακόμη κατά της κυβέρνησης, λέγοντας πως οδηγεί τη χώρα σε λανθασμένη κατεύθυνση σε όλους τους τομείς, πρόσθεσε πως το μόνο που την ενδιαφέρει είναι να μεγαλώσει το κράτος περισσότερο από όσο αυτό αντέχει, δε θέλει την επιχειρηματικότητα. Μίλησε για θεσμική διολίσθηση, αναφέροντας παρεμβάσεις στη Δικαιοσύνη ή και το σάλο που έχει ξεσπάσει με τις αποκαλύψεις του τέως υπουργού Γιάννη Πανούση, χωρίς να έχει ληφθεί κάποιο μέτρο από την κυβέρνηση.
Σχολίασε πως έχουμε απέναντί μας την Αριστερά της μετριότητας, με πολύ επιεική χαρακτηρισμό, και ζήτησε να παρατεθεί απέναντί της η ποιότητα.
«Να εκλέξετε τον καλύτερο»
Σε άλλο σημείο ανέφερε πως ο άνεργος δε θα βρει δουλειά από μια αριστερή κυβέρνηση, αλλά από μια κυβέρνηση της κεντροαριστεράς, ενώ τόνισε τα σημαντικά συγκριτικά πλεονεκτήματα της Μεσσηνίας, που θα πρέπει να αξιοποιηθούν.
Ζήτησε από τους παρισταμένους να εκλέξουν εκείνον που θεωρούν καλύτερο, αλλά καλύτερος, είπε, είναι εκείνος που συνθέτει, που μπορεί να έχει ουσιαστική πολιτική παρουσία στη Βουλή («φωτογραφίζοντας» τη σχετική αδυναμία του Απόστ. Τζιτζικώστα), που μπορεί να εκπροσωπεί τη χώρα με επάρκεια, να ξέρει να στέκεται προσοχή με την ανάκρουση του εθνικού ύμνου και να μπορεί να απαντήσει και σε ερωτήσεις στα αγγλικά.
Αναφερόμενος στον εαυτό του, είπε πως είναι πολύ περήφανος για το όνομά του, και πως δεν κρίνεται η πολιτική υστεροφημία του Κων. Μητσοτάκη από αυτή την εκλογική αναμέτρηση.
Πρόσθεσε ότι είναι στο κόμμα από τα 15 του και δεν έφυγε ποτέ, ενώ εξέφρασε την ελπίδα για στήριξη των παρισταμένων, για να συνεχίσει να υπηρετεί τη Ν.Δ. ως επόμενος πρόεδρός της.
«Ζητώ να πάρετε την τύχη της Ν.Δ. στα χέρια σας. Αφήστε στην άκρη τους μηχανισμούς. Η εκλογή είναι δική σας. Ψηφίστε τον καλύτερο για την επόμενη ημέρα στη Ν.Δ.», ήταν οι φράσεις με τις οποίες έκλεισε, καταχειροκροτούμενος, την ομιλία του.
Είχε προηγηθεί χαιρετισμός από το δήμαρχο Καλαμάτας Π. Νίκα, ο οποίος ανέφερε, ανάμεσα σε άλλα, πως η αξιοπιστία του Κυριάκου Μητσοτάκη είναι η ελπίδα για καλύτερες μέρες και δήλωσε πως ήταν τιμή για αυτόν να υπογράψει την υποψηφιότητά του.
Video: Κυριάκος Μητσοτάκης στην Καλαμάτα , https://youtu.be/4p7Waj9dz4k
*** Η κοινωνία… αγκάλιασε το «Αλληλέγγυο Σχολείο»
Στις 23 Νοεμβρίου ξεκινούν τα μαθήματα Η προσπάθεια που ξεκίνησε για τη λειτουργία του «Αλληλέγγυου Σχολείου» έχει αγκαλιαστεί από μεγάλο κομμάτι της κοινωνίας στην Καλαμάτα, όπως μαρτυρούν οι μέχρι σήμερα εγγραφές μαθητών, αλλά και το ενδιαφέρον που έχει εκδηλωθεί για τις δράσεις του και το διδακτικό του πρόγραμμα. Άλλωστε, το «ΣΧΟΛΕΙΟ ΜΑΣ» - μια πρωτοβουλία αλληλεγγύης του Συλλόγου Εκπαιδευτικών λειτούργησε πέρυσι με 100 εκπαιδευτικούς, επιστήμονες, εθελοντές και πάνω από 250 παιδιά! Σύμφωνα με σχετική ανακοίνωση, «συνεχίζονται και φέτος οι εγγραφές στο αλληλέγγυο Σχολείο μας, μια εθελοντική δράση του Συλλόγου Εκπαιδευτικών Πρωτοβάθμιας Εκπαίδευσης Μεσσηνίας, ένα εργαστήρι συνεργατικής μάθησης, εξερεύνησης της γνώσης, δημιουργίας και φαντασίας. Ένα εκπαιδευτικό πρόγραμμα που σχεδιάστηκε με πολύ αγάπη για να κάνει χαρούμενα και δημιουργικά τα απογεύματα των παιδιών, να τα εξοπλίσει με γνώσεις και να τους καλλιεργήσει δεξιότητες, να τους αναπτύξει το συλλογικό πνεύμα, την αυτοεκτίμηση, το σεβασμό και την αποδοχή του άλλου, την αλληλεγγύη. Αυτή την εβδομάδα οι εγγραφές θα γίνουν από τις 5.00 έως τις 8.00, αύριο Τετάρτη, την Πέμπτη και την Παρασκευή, στο 4ο Δημοτικό Σχολείο Καλαμάτας. Δε θα γίνουν εγγραφές σήμερα 17 Νοεμβρίου. Το Σχολείο μας το αγκάλιασαν από την πρώτη κιόλας ημέρα οι μαθητές και μέχρι σήμερα έχουν γραφτεί να συμμετέχουν 120 παιδιά. Υπάρχουν ακόμα θέσεις στα 72 τμήματα που έχουν δημιουργηθεί για πολλά παιδιά ακόμα. Τα μαθήματα ξεκινούν στις 23 Νοεμβρίου». Α.Π. -
*** Το Κάστρο της Κορώνης αλλάζει όψη
Την ικανοποίησή του εξέφρασε ο δήμαρχος Πύλου-Νέστορος, Δημήτρης Καφαντάρης, για την πορεία του έργου «Προστασία παράκτιας ζώνης και στερέωση βραχωδών πρανών του Κάστρου Κορώνης», που πρόσφατα επισκέφθηκε, διαπιστώνοντας τον ιδιαίτερα γρήγορο ρυθμό με τον οποίο προχωρά ο ανάδοχος τις εργασίες.
Σχετικά ο κ. Καφαντάρης δήλωσε τα εξής: «Πρόκειται για ένα πολύ σημαντικό έργο που αφορά στη διαφύλαξη και τη διάσωση της πολιτιστικής μας κληρονομιάς. Χάρη στην ταχύτητα και την άμεση αντιμετώπιση αυτού του τόσο σοβαρού θέματος, που επέδειξαν όλοι οι δημόσιοι φορείς, οι αρμόδιες υπηρεσίες του υπουργείου, οι προϊστάμενοι των Εφορειών Αρχαιοτήτων, πλέον υλοποιείται με ικανοποιητικό ρυθμό από την ανάδοχο εταιρεία».
*** Η τελευταία ανάρτηση του Pierro στο Facebook…
Ο Pierro Inocenti ήταν 40 χρόνων, ιδιοκτήτης εστιατορίου στο Παρίσι, συνεργάτης και γνωστός του Καλαματιανού Αλέξανδρου Ράλλη με την εταιρεία “Profil Grec”, αλλά και γνωστός φίλου μου που ζει στην Καλαμάτα... Το πρωί του Σαββάτου, ο φίλος μου, μου έδειχνε την τελευταία ανάρτηση του Pierro στο facebook... Η αναγγελία της παρουσίας του στη συναυλία του ροκ συγκροτήματος “Eagles” στο Bataclan... Από κάτω είχε γύρω στα 300 σχόλια από φίλους του που ανησυχούσαν μετά τα όσα συνέβησαν και κανένα σημείο ζωής από τον ίδιο... Δυστυχώς, το βράδυ έγινε γνωστό ότι ο Pierre ήταν ανάμεσα στους δεκάδες αθώους που εκτελέστηκαν εν ψυχρώ από τους τρομοκράτες μέσα στην αίθουσα της συναυλίας... Τα σχόλια αγωνίας στο Facebook... έγιναν προσευχές για τον Pierro... Κ. Γαζ. -
*** Η Εξεγερση του Πολυτεχνείου
Όταν ξέσπασε, το καθεστώς της 21ης Απριλίου βρισκόταν στη δίνη μιας βαθιάς και παρατεταμένης κρίσης παρόλο που το ίδιο επιχειρούσε, με μια σειρά μέτρα που έπαιρνε να δείξει ότι ήταν στο ζενίθ της σταθερότητάς του. Για παράδειγμα το Καλοκαίρι και το Φθινόπωρο του 1973 η χούντα πήρε μια σειρά μέτρα που επιφάνεια αν τα εξετάσει κανείς σχηματίζει την εντύπωση ότι το καθεστώς ήταν στην καλύτερη στιγμή του: παραχωρήθηκε γενική πολιτική αμνηστία, καταργήθηκε η μοναρχία, πραγματοποιήθηκε το ψευτοδημοψήφισμα για την «Δημοκρατία» όπου υπερίσχυσε το «ΝΑΙ στην αβασίλευτο», μπήκε σε εφαρμογή η «φιλελευθεροποίηση» του καθεστώτος και ανέλαβε πρωθυπουργός ο Σπ. Μαρκεζίνης ο οποίος υποσχέθηκε εκλογές για το Φλεβάρη του 1974. Όλα αυτά όμως στην πραγματικότητα υποδήλωναν την αδυναμία και όχι την δύναμη της δικτατορίας, μια αδυναμία που όσο περνούσε ο καιρός γινόταν όλο και μεγαλύτερη υποχρεώνοντας τους δικτάτορες και τους ξένους προστάτες τους, τους Αμερικανούς, να προετοιμάσουν μια διάδοχη ελεγχόμενη πολιτική λύση.
Οι φοιτητικές εκδηλώσεις πριν το πολυτεχνείο, το κίνημα του ναυτικού και μια σειρά άλλα γεγονότα, όπως για παράδειγμα η διακοπή των αναβολών στράτευσης των φοιτητών, φανερώνουν την κρίση που περνούσε το καθεστώς. Μια κρίση που οξυνόταν ακόμη περισσότερο αν υπολογίσει κανείς το γεγονός ότι καθημερινά χειροτέρευε το βιοτικό επίπεδο του λαού. Ήδη από τα τέλη του 1972 έκανε την εμφάνιση του ο πληθωρισμός, η άνοδος του οποίου στην αρχή ήταν βραδεία αλλά μέσα στο 1973 μετατράπηκε σε ραγδαία. Ακόμη, από το 1971-1972 παρουσιάζεται μια επιδείνωση στον τομέα της αγοράς εργασίας και η ανεργία κάνει την εμφάνιση της απειλητικά, ενισχυμένη και από τη σημαντική συρρίκνωση των οικοδομικών δραστηριοτήτων. Επίσης, μεταξύ άλλων τα οικονομικά σκάνδαλα, όπως αυτό των κρεάτων, καθώς και η ασύδοτη δράση στη χώρα του ντόπιου και ξένου κεφαλαίου, προκαλούν αναταραχή ανάμεσα στους πολίτες και την κατακραυγή προς το καθεστώς.
Την κρίση του καθεστώτος επιδεινώνουν και οι διεθνείς εξελίξεις. Ο αραβοϊσραηλινός πόλεμος που ξέσπασε τον Οκτώβρη του 1973, οι αμερικανικές απειλές για άμεση επέμβαση στις αραβικές πετρελαιοπηγές, η απόφαση του προέδρου Νίξον στις 23 Οκτωβρίου 1973 να θέσει τις αμερικανικές ένοπλες δυνάμεις ανά τον κόσμο -και αυτές που στάθμευαν στην Ελλάδα- «εις συναγερμόν Πυρηνικού πολέμου» και εν τέλει ο άμεσος κίνδυνος να μετατραπεί το ελληνικό έδαφος σε πολεμικό ορμητήριο των αμερικανικών δυνάμεων, έφερνε τη χούντα σε δεινή θέση αν και αυτή για να καθησύχαση τα πνεύματα και να κάμψει τις λαϊκές αντιδράσεις έσπευσε να δηλώσει ουδετερότητα της χώρας μπρος στο διαγραφόμενο κίνδυνο του πολέμου. Είναι πάντως γεγονός ότι αυτή η κατάσταση ενίσχυε το μίσος των λαϊκών μαζών ενάντια στον αμερικάνικο ιμπεριαλισμό που ήταν και το στήριγμα της χούντας.Τα αντιιμπεριαλιστικά αισθήματα του λαού και της νεολαίας ενίσχυαν επίσης η χοντροκομμένη αμερικανική επέμβαση στη Χιλή και η επιβολή του δικτατορικού καθεστώτος του Πινοσέτ καθώς και οι παρεμβάσεις της χούντας στην Κύπρο που στόχευαν στην υπονόμευση την ανεξαρτησίας του νησιού και στην μετατροπή του σε Νατοϊκή βάση. Από την άλλη, οι επιτυχίες μιας σειράς εθνικοαπελευθερωτικών κινημάτων αν τον κόσμο (εξέγερση λαού και φοιτητών στην Ταϊλάνδη, νίκες της επανάστασης στο Βιετνάμ, άνοδος του κινήματος στην Αφρική κ.λπ.) δυνάμωναν την πίστη του λαού στις δυνάμεις του και ενίσχυαν μέσα στις τάξεις του τις αγωνιστικές διαθέσεις για την ανατροπή του δικτατορικού καθεστώτος. Ας δούμε όμως πως αυτές οι διεργασίες εμφανίζονται στο λαϊκό κίνημα και ιδιαίτερα στο κίνημα της σπουδάζουσας νεολαίας που σήκωσε το κύριο βάρος της εξέγερσης.
Δεν χωράει αμφισβήτηση ότι η επιβολή του Δικτατορικού καθεστώτος το 1967 αποτέλεσε ισχυρό χτύπημα για το προδικτατορικό λαϊκό-μαζικό κίνημα, το οποίο υποχρεώθηκε να αναδιοργανωθεί σε νέα βάση, λόγω των πολιτικών μεταβολών που συνέβησαν και αφού δεν μπόρεσε άμεσα και από την πρώτη στιγμή να αντιπαρατεθεί αποφασιστικά με τη δικτατορία και να την εμποδίσει, όσο ήταν δυνατό, να σταθεροποιηθεί. Έτσι η χούντα για ένα μεγάλο χρονικό διάστημα, με την τρομοκρατία, το χαφιεδισμό, την δράση των πρακτόρων της στις μαζικές οργανώσεις, αλλά και με επιμέρους παραχωρήσεις που έκανε κατάφερε να εμποδίσει το ξέσπασμα μαζικών αγώνων που θα την έφερναν σε ιδιαίτερα δύσκολη θέση ή θα την απειλούσαν εκ βάθρων. Αυτό φυσικά δεν σημαίνει ότι υπήρξε πλήρης απουσία αγώνων. Αντίθετα μαζικοί αγώνες υπήρξαν από την πρώτη στιγμή της εγκαθίδρυσης του καθεστώτος της 21ης Απριλίου όπως η απεργία των ταξιτζήδων Αθήνας-Πειραιά για τη μη κατάργηση της περιμετρικής ζώνης (1967), η απεργία των τυπογράφων της εφημερίδας «Ακρόπολις» για αύξηση των αποδοχών τους, η απεργία στη ΒΙΑΜΑΞ με αίτημα να σταματήσουν οι απολύσεις των εργαζομένων κ.ο.κ. Σε γενικές γραμμές οι εργαζόμενοι, παρά το γεγονός ότι η συνδικαλιστική δράση τελούσε υπό καθεστώς διωγμών και παρανομίας κατάφεραν με κινητοποιήσεις, στάσεις εργασίας, διαμαρτυρίες κ.λπ. να αποκρούσουν πολλά αντεργατικά σχέδια της Χούντας όπως η εφαρμογή του ασφαλιστικού κώδικα που στόχευε στην καταλήστευση των ταμείων τους.
Η κατάσταση στο μαζικό-λαϊκό κίνημα αποκτάει νέα ποιοτικά χαρακτηριστικά στις αρχές της δεκαετίας του 1970 και κορυφώνεται το 1973 όταν οι κινητοποιήσεις των εργαζομένων δυναμώνουν, επεκτείνονται και αγκαλιάζουν όλους σχεδόν τους κλάδους της οικονομικής ζωής της χώρας. Μία μετά την άλλη οι ομοσπονδίες, ένας μετά τον άλλον οι κλάδοι των εργαζομένων καταγελούν τις συμβάσεις εργασίας και ζητούν αυξήσεις των αποδοχών τους κατά 40-50% απειλώντας ότι η μη αποδοχή των αιτημάτων τους θα αντιμετωπιστεί με απεργιακές κινητοποιήσεις. Έτσι το 1973 ξέσπασαν μια σειρά απεργίες οι σημαντικότερες από τις οποίες ήταν η απεργία των αλιεργατών Καβάλας, των τυπογράφων Αθήνας, του τεχνικού προσωπικού της ΟΛΥΜΠΙΑΚΗΣ, των συνταχτών των πρωινών εφημερίδων Αθήνας, του προσωπικού των τρόλεϊ, των εργαζομένων στη ΔΕΗ κ.ο.κ.
Κινητοποιήσεις ενάντια στη χούντα είχε και η αγροτιά. Αρχικά με ψηφίσματα, διαμαρτυρίες, παραστάσεις επιτροπών στους αρμοδίους και στη συνέχεια με συλλαλητήρια όπως αυτά στα Καλύβια Τρικάλων, στα Μέγαρα, στα Σπάτα, στο Μενίδι, Σκαραμαγκά κ.λπ. Μέσα στο 1973 οι αγρότες προχωρούν σε μαζικότερες και οξύτερες μορφές πάλης. Έτσι για παράδειγμα αρνήθηκαν την παράδοση ή πώληση των προϊόντων τους, μέτρο που επεκτάθηκε σε όλη τη χώρα.
Ισχυρό ήταν το χτύπημα που κατάφερε η χούντα και στο προδικτατορικό φοιτητικό κίνημα. Τα πιο μαχητικά στελέχη αυτού του κινήματος που ανήκαν κατά κανόνα στην Αριστερά και τη Νεολαία Λαμπράκη βρέθηκαν στις φυλακές, τις εξορίες ή στην παρανομία. Από την άλλη η βία, η συνεχής αστυνόμευση, ο χαφιεδισμός και η τρομοκρατία κυριαρχούν ανοιχτά στα πανεπιστημιακά ιδρύματα. Ο φόβος της χούντας απέναντι στα πανεπιστήμια -ως χώρος που κυοφορούνται, αναπτύσσονται και ανταλλάσσονται οι ιδέες- είναι έντονος κι αυτό φαίνεται από τα μέτρα που παίρνει. Έτσι:
• Διαλύει τους περισσότερους φοιτητικούς συλλόγους και αναστέλλει τη λειτουργία άλλων. Ιδρύει καινούργιους συλλόγους και τροποποιεί τα καταστατικά εκείνων που δεν διέλυσε και, τέλος, διορίζει στους συλλόγους ελεγχόμενα απ' αυτήν Δ.Σ. που καθοδηγούνται από τα όργανά της και κυρίως από το σπουδαστικό τμήμα της ασφάλειας.
• Απολύει από τα πανεπιστήμια τους δημοκρατικούς καθηγητές και υπαλλήλους.
• Καταργεί την αυτοτέλεια και τη αυτοδιοίκηση των πανεπιστημιακών ιδρυμάτων, απαγορεύει τις συγκεντρώσεις στα πανεπιστήμια και δίνει τη δυνατότητα στα πειθαρχικά συμβούλια των σχολών να αποβάλουν από τις σχολές πρόσκαιρα ή οριστικά φοιτητές, δηλαδή εκείνους τους φοιτητές που θα υποδείξουν τα όργανα του καθεστώτος.
• Με νομοθετικό διάταγμα του 1970 ο υπουργός Άμυνας αποκτάει το δικαίωμα να διακόπτει κατά την κρίση του τις αναβολές στράτευσης των νέων και να καλεί στο στράτευμα τους φοιτητές εκείνους που θα υποδείκνυε η ασφάλεια.
Το φοιτητικό κίνημα, που υπήρξε ο πρωταγωνιστής της εξέγερσης του Νοέμβρη, από το 1972, με κεντρικό του αίτημα την διενέργεια ελεύθερων εκλογών στους φοιτητικούς συλλόγους, δείχνει εμφανή στοιχεία ουσιαστικής ανάκαμψης. Η πορεία, όμως, προς την εξέγερση δεν ήταν μια απλή πορεία διεκδίκησης φοιτητικών αιτημάτων, όσο σοβαρά κι αν θεωρηθούν αυτά. Ήταν ταυτόχρονα μια πορεία προς την πολιτικοποίηση των φοιτητών και των αγώνων τους, προς τη άρρηκτη εν τέλει σύνδεση των φοιτητικών προβλημάτων με το βασικό πολιτικό πρόβλημα της χώρας. Έτσι, σιγά-σιγά το αίτημα για ελεύθερες εκλογές στους φοιτητικούς συλλόγους, συνδέεται με τα γενικότερα αιτήματα για πολιτικές και κοινωνικές ελευθερίες, με τα αιτήματα για πτώση του δικτατορικού καθεστώτος, αποκατάσταση των δημοκρατικών ελευθεριών και κατοχύρωση της εθνικής ανεξαρτησίας ως βασική προϋπόθεση για να μπορεί ο λαός να ασκήσει τα κυριαρχικά δικαιώματά του και να είναι αφέντης στον τόπο του. Την πορεία αυτή της πολιτικοποίησης και «κοινωνικοποίησης» των φοιτητικών αγώνων μπορούμε να την δούμε -ακόμη και στις λεπτομέρειες της- αν παρακολουθήσουμε όλες τις βασικές στιγμές όπου οι φοιτητές συγκρούονται με το καθεστώς (διεκδίκηση ελεύθερων φοιτητικών εκλογών, νόθες φοιτητικές εκλογές Νοέμβρης του 1972, γεγονότα της Νομικής Μάρτης 1973 κ.λπ.) και ως τη στιγμή της κορύφωσης, τότε που με κεντρικά συνθήματα την πτώση της χούντας και την απαλλαγή της χώρας από την εξάρτηση των ΗΠΑ και του ΝΑΤΟ θα εκδηλωθεί η εξέγερση με επίκεντρο το Πολυτεχνείο.
ΦΟΙΤΗΤΙΚΟ ΚΙΝΗΜΑ 1972-1973: ΑΠΟ ΤΗΝ ΑΦΥΠΝΙΣΗ ΣΤΗΝ ΕΞΕΓΕΡΣΗ
Είναι γεγονός ότι από την πρώτη χρονιά που διορίστηκαν διοικήσεις στους φοιτητικούς συλλόγους (1969) υπήρχε και απόφαση του Πρωτοδικείου η οποία όριζε ότι με το πέρας της θητείας αυτών των διοικήσεων έπρεπε να διενεργηθούν εκλογές για την ανάδειξη νέων. Κι όμως το καθεστώς αναδιορίζει διοικήσεις για τα ακαδημαϊκά έτη 1970-1971, 1971-1972 και το ίδιο θα έκανε για την περίοδο 1972-1973 αν αυτή τη φορά δεν συναντούσε τη φοιτητική αντίδραση. Συγκεκριμένα οι φοιτητές αντιδρούν στις διορισμένες διοικήσεις με κάθε μέσο: Με το θεσμό των παράνομα εκλεγμένων επιτροπών που θα κυριαρχήσει σύντομα σ' όλο το φοιτητικό χώρο κόντρα στις διορισμένες διοικήσεις, με κινητοποιήσεις και συγκεντρώσεις, με ψηφίσματα διαμαρτυρίας καθώς και με προσφυγές στο πρωτοδικείο όπως αυτή των φοιτητών της Νομικής Αθηνών στις 21 Μάρτη του 1972. Η κατάσταση αυτή καθώς και οι αποφάσεις των πρωτοδικείων για διενέργεια εκλογών στους φοιτητικούς συλλόγους το αργότερο μέχρι τις 10 Γενάρη του 1973 υποχρεώνει τη χούντα και τα όργανά της να προκηρύξουν εκλογές για τις 20 Νοεμβρίου 1972. Όμως προηγουμένως έχουν ληφθεί όλα τα μέτρα ώστε το αποτέλεσμα να είναι στα μέτρα του καθεστώτος: Εξαγγέλλονται 5 μέρες πριν τις εκλογές μέτρα υπέρ των φοιτητών, στρατεύονται δέκα συνδικαλιστές φοιτητές γιατί «δεν επέδειξαν εθνικήν διαγωγήν», οι πιο δραστήριοι κουβαλιούνται μαζικά στην ασφάλεια για τη σχετικές συστάσεις, δηλαδή για τρομοκράτηση των ίδιων και των συμφοιτητών τους. Επίσης σε πολλές σχολές οι εφορευτικές επιτροπές διορίζονται αντί να εκλέγονται και απαγορεύεται η παρουσία φοιτητών κατά τη διαλογή των ψηφοδελτίων. Υπό αυτές τις συνθήκες είναι φανερό ότι οι εκλογές είναι εκλογές-παρωδία. Πάντως το φοιτητικό κίνημα επικροτεί τη θέση της αντί-ΕΦΕΕ για αγωνιστική συμμετοχή, καταγγελία και αντιμετώπιση στο μέτρο του δυνατού των προσπαθειών νόθευσης του αποτελέσματος, αποκρούει την παθητικότητα και την αποχή αν και σε ορισμένες σχολές αποχή πραγματοποιείται και μάλιστα με θεαματικά αποτελέσματα.
Ο θερμός Φλεβάρης του 1973
Ο Φλεβάρης του 1973 αν και χειμωνιάτικος μήνας υπήρξε αρκετά θερμός για το φοιτητικό κίνημα που είχε βγει, πιο έμπειρο, περισσότερο ώριμο, πιο μαχητικό, περισσότερο ατσαλωμένο από την αντιπαράθεση με τη χούντα στις εκλογές-παρωδία του Νοέμβρη του 1972.
Στις 12 του Φλεβάρη η χούντα προχωρεί σε μια ακόμη πρόκληση εναντίον του φοιτητικού κινήματος. Δημοσιεύει το περιβόητο 1374/73 διάταγμα που αφορά την αναγκαστική στράτευση των φοιτητών. Συγκεκριμένα προβλέπεται η διακοπή αναβολής των φοιτητών με διάφορες προφάσεις και με ουσιαστικό σκοπό να χτυπηθεί ο φοιτητικός συνδικαλισμός και να αποκεφαλιστεί το φοιτητικό κίνημα από την ηγεσία του. Το διάταγμα ξεσηκώνει θύελλα αντιδράσεων όχι μόνο μέσα στους φοιτητές. Το καταγελούν με κοινή δήλωση τους ακόμη και κορυφαίοι αστοί πολιτικοί όπως ο Π. Κανελλόπουλος, ο Γ. Μαύρος, ο Ι. Ζίγδης, ο Π. Παπαληγούρας, ο Γ. Ράλλης και ο Δ. Παπασπύρου καθώς και πανεπιστημιακοί όπως ο Γ. Πεσμαζόγλου και ο Ι. Θεοδωρόπουλος. Όμως το καθεστώς δεν υποχωρεί και στις 15 Φεβρουαρίου αναγγέλλει τη στράτευση 37 φοιτητών ενώ την επομένη άλλων 51.
Στις 14 Φεβρουαρίου χιλιάδες φοιτητές συγκεντρώνονται στους πανεπιστημιακούς χώρους -στην Πανεπιστημιούπολη, στη Νομική, στο Χημείο, στο Πολυτεχνείο και αλλού- για να οργανώσουν την αντίδραση τους στο φασιστικό μέτρο της στράτευσης. Η αγωνιστική διάθεση έχει φτάσει στο κατακόρυφο και το καθεστώς δείχνει τα δόντια του στο Πολυτεχνείο όπου εκατοντάδες αστυνομικοί το έχουν ζώσει και είναι έτοιμοι να επέμβουν ανά πάσα στιγμή. Στην πραγματικότητα, όπως αποδείχτηκε στη συνέχεια, η απόφαση του καθεστώτος ήταν να χτυπήσει πάση θυσία στο Πολυτεχνείο πράγμα που έκανε κατά τις πρώτες απογευματινές ώρες κι όταν όλα έδειχναν ότι η κατάσταση είχε εκτονωθεί. Έτσι η εισβολή των οργάνων της τάξης στο χώρο του ιδρύματος εξελίχθηκε σε πραγματικό μακελειό. Οι αστυνομικοί συναγωνίζονται ο ένας τον άλλον σε βαρβαρότητα. Πολλοί είναι οι φοιτητές που τραυματίζονται και πάνω από 100 θα συλληφθούν. Η σύγκλητος του Πολυτεχνείου παραιτείται σε ένδειξη διαμαρτυρίας.
Στις 16 Φεβρουαρίου το κτήριο της Νομικής και της Φιλοσοφικής στη Σόλωνος κατακλύζεται από 2.500 περίπου φοιτητές που ζητούν να τους δοθεί αίθουσα για να πραγματοποιήσουν γενική συνέλευση και να ικανοποιηθούν τα αιτήματά τους για ακαδημαϊκές ελευθερίες και απόσυρση του φασιστικού μέτρου για τη στράτευση. Το τετράγωνο πολιορκείται από αστυνομικές δυνάμεις, ασφαλίτες και φιλοδικτατορικούς φοιτητές, τραμπούκους της ΕΚΟΦ. Οι φοιτητές κλείνουν τις πόρτες και ανεβαίνουν στην ταράτσα του κτηρίου, πετούν προκηρύξεις, φωνάζουν συνθήματα. Κατά τις 5 το απόγευμα και αφού έχουν πάρει υποσχέσεις από τον πρύτανη ότι θα προωθηθούν τα αιτήματά τους αποφασίζουν να αποχωρήσουν από το κτήριο. Ομάδες φοιτητών σπάζουν τον αστυνομικό κλοιό και ξεχύνονται στους δρόμους φωνάζοντας αντιδικτατορικά συνθήματα. Μέσα στη Νομική και έξω στους δρόμους γίνονται συμπλοκές με την αστυνομία και η τελευταία ως συνήθως επιδεικνύει ξεχωριστή βαρβαρότητα. Την άλλη μέρα στην πόρτα του κτηρίου της Νομικής και Φιλοσοφικής τοποθετείται πινακίδα που γράφει: «ΛΟΓΩ ΤΩΝ ΠΡΟΚΛΗΘΕΙΣΩΝ ΖΗΜΙΩΝ ΕΚ ΜΕΡΟΥΣ ΤΩΝ ΦΟΙΤΗΤΩΝ ΤΗΝ ΠΑΡΕΛΘΟΥΣΑ ΠΑΡΑΣΚΕΥΗ ΠΑΡΑΜΕΝΕΙ ΚΛΕΙΣΤΟΝ ΔΙ' ΕΠΙΣΚΕΥΑΣ».
Στις 21 Φεβρουαρίου, από πολύ πρωί φοιτητές και φοιτήτριες συρρέουν στο κτήριο της Νομικής και το καταλαμβάνουν. Κατά το μεσημέρι στο χώρο της σχολής έχουν συγκεντρωθεί πάνω από τέσσερις χιλιάδες φοιτητές και φοιτήτριες. Οι πόρτες αμπαρώνουν, ο ενθουσιασμός και το πάθος για αγώνα έχει φτάσει στο Ζενίθ. Η ταράτσα του κτηρίου είναι κατάμεστη, η σημαία μεσίστια και τεράστια πανό απλώνονται. Ακούγονται τραγούδια της αντίστασης και κυριαρχούν συνθήματα με αντιδικτατορικό και αντιιμπεριαλιστικό περιεχόμενο όπως «Κάτω η Χούντα», «Έξω οι Αμερικανοί» κ.ά. Σιγά-σιγά γύρω από τη νομική συγκεντρώνεται λαός για συμπαράσταση στους αγωνιζόμενους φοιτητές. Το πλήθος όλο και αυξάνει και κάποια στιγμή θα ξεπεράσει τις 30 χιλιάδες. Το καθεστώς ανησυχεί. Επιστρατεύει όλες του τις δυνάμεις, απομονώνει τη Σόλωνος, τη Μασσαλίας, τη Σίνα, διακόπτει τη συγκοινωνία στην Ακαδημίας. Στο κέντρο της πρωτεύουσας πραγματοποιούνται μικροσυμπλοκές πολιτών με την Αστυνομία.
Η Έναρξη της νέας ακαδημαϊκής χρονιάς, το Φθινόπωρο του 1973 βρίσκει το φοιτητικό κίνημα ισχυρό, ακμαίο, ωριμότερο, αμετακίνητο στις θέσεις του, με υψηλό φρόνημα, έτοιμο να παλέψει για να πετύχει τους στόχους του. Άλλωστε λήγει και η θητεία των διοικήσεων των φοιτητικών συλλόγων που είχαν προέλθει από τις εκλογές-παρωδία του προηγούμενου έτους και είναι φανερό πως οι φοιτητές με ακόμη μεγαλύτερη οξύτητα θα διεκδικήσουν ελεύθερες εκλογές και συλλόγους με διοικήσεις εκλεγμένες από τους ίδιους.
Από την άλλη το καθεστώς περνάει δύσκολες στιγμές όσο κι αν επιδιώκει να παρουσιάσει διαφορετική εικόνα. Το κίνημα του Ναυτικού στις 23 Μάη του 1973, η οικονομική κρίση και ο πληθωρισμός, η άνοδος των εργατικών, αγροτικών και άλλων λαϊκών αγώνων, οι διεθνείς εξελίξεις που ενισχύουν το παγκόσμιο αντιιμπεριαλιστικό ρεύμα, οι εξελίξεις στον αραβικό κόσμο και στη Μεσόγειο κ.ά. φέρνουν τη χούντα σε πολύ δύσκολη θέση. Γίνεται πια φανερό σ' αυτούς που κινούν τα νήματα, στους Αμερικανούς και τους ντόπιους συνεργάτες τους, πως πρέπει να ετοιμαστεί διάδοχη λύση. Κι όντως ετοιμάζεται με την κατάργηση της μοναρχίας, το δημοψήφισμα για το πολιτειακό και τη «φιλελευθεροποίηση» του Μαρκεζίνη. Ο λαός όμως και το φοιτητικό κίνημα δεν ξεγελιούνται. Τα σχέδια της χούντας και των ξένων υποστηρικτών της ξεσκεπάζονται και σ' αυτό συμβάλουν αποφασιστικά εκείνες οι αντιστασιακές δυνάμεις, με τους κομμουνιστές στην πρώτη γραμμή, που καταγελούν τη «φιλελευθεροποίηση» και βγάζουν τη μάσκα από το καθεστώς.
Στους φοιτητικούς χώρους η κατάσταση είναι έκρυθμη. Ο Νοέμβρης βρίσκει τους φοιτητές της Γεωπονικής να πραγματοποιούν για δεύτερο δεκαπενθήμερο απεργία. Γίνονται συγκεντρώσεις στις σχολές χωρίς την άδεια των πρυτανικών αρχών. Πραγματοποιούνται συγκεντρώσεις και στη Θεσσαλονίκη. Γενικά επικρατεί μια κατάσταση αναβρασμού και ο χουντικός υπουργός Παιδείας Π. Σιφναίος αναγκάζεται να κάνει ελιγμό: Υπόσχεται ελεύθερες εκλογές στα Πανεπιστήμια μετά τις βουλευτικές εκλογές. Δηλώνει ότι θα επαναφέρει τους στρατευθέντες φοιτητές την Άνοιξη του 1974 κι ότι θα πάρει και άλλα μέτρα για «να εξαλειφθούν λυπηρά κατάλοιπα του πρόσφατου παρελθόντος». Οι φοιτητές δεν ξεγελιούνται.
Από τις 7 ως τις 14 Νοεμβρίου σημειώνεται άνοδος των αγώνων του φοιτητικού κινήματος. Στις 7 Νοέμβρη οι αγρονομοτοπογράφοι και οι χημικοί μηχανικοί του Πολυτεχνείου σε συγκέντρωσή τους διακηρύσσουν τα αιτήματα του φοιτητικού κινήματος και αποφασίζουν εκλογές για τις 27 Νοέμβρη. Στις 8-12 Νοέμβρη: 1500 περίπου φοιτητές της ιατρικής κάνουν μαχητική συγκέντρωση στο Γουδί. 600 φοιτητές πραγματοποιούν μαχητική συγκέντρωση στην Πάτρα. Οι φοιτητές της Γεωπονικής αποφασίζουν να συνεχίσουν την αποχή. Στην Πάντειο και την Οδοντιατρική εξαναγκάζονται σε παραιτήσεις τα διορισμένα Δ.Σ. κ.λπ.
Η χούντα επιχειρεί έναν ακόμη ελιγμό όταν στις 13 Νοέμβρη ο Σιφναίος πηγαίνει στο Πολυτεχνείο και προσπαθεί να πείσει τις επιτροπές αγώνα των 5 σχολών ότι δεν πρέπει να ζητάνε φοιτητικές εκλογές πριν τις βουλευτικές. Στην πραγματικότητα εκβιάζει λέγοντας ότι έχει το νομοσχέδιο για τις φοιτητικές εκλογές στην τσέπη και αν οι φοιτητές δεν το δεχτούν εκείνο που θα ακολουθήσει -αν ξεσπάσουν διαδηλώσεις και απεργίες- θα είναι η αιματοχυσία.
Στις 14 του Νοέμβρη στο Πολυτεχνείο γίνεται συγκέντρωση ώστε να πειστεί η σύγκλητος και να δώσει τυπικά την άδεια να γίνουν οι γενικές συνελεύσεις που έχουν οριστεί για το μεσημέρι. Το ίδιο χρονικό διάστημα στη Νομική πραγματοποιείται παμφοιτητική συγκέντρωση για να καθοριστεί η στάση των φοιτητών απέναντι στη άρνηση του Σιφναίου να πραγματοποιηθούν μέσα στο Φθινόπωρο οι φοιτητικές εκλογές. Κατά το μεσημέρι στο Πολυτεχνείο αρχίζουν οι γενικές συνελεύσεις ενώ στο προαύλιο συνεχίζεται η συγκέντρωση των φοιτητών με αντιδικτατορικά συνθήματα. Η αστυνομία ζώνει το κτήριο και οι σπουδαστές πετάνε νεράντζια στους αστυνομικούς. Στη Νομική που γίνεται η παμφοιτητική συγκέντρωση φτάνει η είδηση ότι στο Πολυτεχνείο γίνονται επεισόδια. Έτσι σε λίγο όλοι θα κατηφορίσουν προς το Πολυτεχνείο και θα μείνουν εκεί. Σε λίγο αρχίζει να συγκεντρώνεται λαός απ' έξω. Το φρόνημα είναι υψηλό, ο αγωνιστικός ενθουσιασμός στο κατακόρυφο και η κατάληψη που κανείς δεν προπαρασκεύασε γεγονός. Μια κατάληψη που έμελλε να είναι η κορυφαία εκδήλωση του αντιδικτατορικού αγώνα κι ένας από τους σημαντικότερους σταθμούς της σύγχρονης νεοελληνικής ιστορίας. Μια κατάληψη που βάφτηκε στο αίμα τις πρώτες πρωινές ώρες της 17ης Νοεμβρίου 1973.
Ο ΞΕΣΗΚΩΜΟΣ ΣΤΙΣ ΑΛΛΕΣ ΠΟΛΕΙΣ
Εκτός από τον ξεσηκωμό του λαού και των φοιτητών ενάντια στο Δικτατορικό καθεστώς στο Πολυτεχνείο της Αθήνας, ανάλογες εκδηλώσεις, το ίδιο χρονικό διάστημα, πραγματοποιήθηκαν στη Θεσσαλονίκη, την Πάτρα και τα Γιάννενα. Φυσικά δεν ήταν εκδηλώσεις της ίδιας έκτασης και δυναμικότητας μ' αυτές που ξεδιπλώθηκαν στην πρωτεύουσα, πράγμα φυσικό αφού ότι το φοιτητικό κίνημα της Αθήνας ήταν πιο μαζικό, πιο ώριμο και δοκιμασμένο στους αγώνες, πιο άμεσα συνδεδεμένο με τις εξελίξεις που συντελούνταν στη χώρα, πιο στενά δεμένο με τις αντιδικτατορικές οργανώσεις και την πάλη κατά της δικτατορίας γενικότερα. Όμως όταν μιλάμε για το Πολυτεχνείο ως ιστορικό γεγονός, όταν δηλαδή το αποδεσμεύουμε από το συγκεκριμένο χώρο και τόπο όπου υπάρχει ως ίδρυμα και χαρακτηρίζουμε μ' αυτό -με τον όρο δηλαδή Πολυτεχνείο- ένα ολόκληρο κίνημα, οφείλουμε να αναφερόμαστε και στις αντιδικτατορικές εκδηλώσεις των άλλων πόλεων αν θέλουμε να έχουμε ολοκληρωμένη εικόνα για το τι συνέβει στην Ελλάδα το Νοέμβρη του 1973.
Τα κύρια συνθήματα που θα δώσουν τον τόνο στην κατάληψη είναι αντιδικτατορικά και αντιιμπεριαλιστικά. Όπως αυτά που φώναζαν οι φοιτητές στην Αθήνα.
Το φοιτητικό κίνημα στην Πάτρα είχε ιστορία αγώνων από τις αρχές του 1972. Αξιοσημείωτη ήταν επίσης η παρέμβασή του στις νόθες φοιτητικές εκλογές το Νοέμβρη του ίδιου χρόνου όπου έγινε δυνατό να κατέβει δημοκρατικό ψηφοδέλτιο και να αποκαλυφθεί η νοθεία.
Το Μάρτη του 1973 ύστερα από σύγκρουση φοιτητών και αστυνομικών στη φοιτητική λέσχη συνελήφθησαν και παραπέμφθηκαν σε δίκη, για σωρεία αδικημάτων, 8 φοιτητές. Η δίκη τους που ορίστηκε, όχι τυχαία, τον Αύγουστο ήταν μία ακόμη πρόκληση για αγώνα. Οργανώθηκαν συγκεντρώσεις και μια μεγάλη διαδήλωση με αποτέλεσμα τέσσερις φοιτητές να αθωωθούν και τέσσερις να καταδικαστούν με αναστολή.
Τη μέρα που γίνεται η κατάληψη του Πολυτεχνείου στην Αθήνα οι φοιτητές της Πάτρας πραγματοποιούν συγκέντρωση-συζήτηση για να αποφασίσουν τις ενέργειες στις οποίες θα προχωρήσουν. Την επομένη 1800 και πάνω φοιτητές προχωρούν στην κατάληψη του κεντρικού κτηρίου του Πανεπιστημίου, στην οδό Κορίνθου. Συγκροτούν επιτροπές, βγάζουν ψηφίσματα, αναρτούν πανό, ανεβαίνουν στην ταράτσα και ρίχνουν αντιχουντικά και αντιιμπεριαλιστικά συνθήματα. Ο λαός της πόλης συμπαρίσταται στα παιδιά του συρρέοντας στο χώρο της κατάληψης, φέρνοντας τρόφιμα αλλά και χρήματα. Επίσης κατά τα πρότυπα της Αθήνας και της Θεσσαλονίκης τίθεται σε λειτουργία ραδιοφωνικός σταθμός που μεταδίδει στα μεσαία, στους 1600 χιλιοκύκλους, όλο το εικοσιτετράωρο. Το πρώτο μήνυμα λέει:
Το βράδυ της Παρασκευής 16 Νοεμβρίου κάποια τανκς άρχισαν να κινούνται από το ΚΕΤΧ ενώ μπροστά στο πανεπιστήμιο μαζεύονται αστυνομικοί οι οποίοι προκαλούν και χτυπούν τους συγκεντρωμένους. Υπό αυτές τις συνθήκες με απόφαση της Συντονιστικής Επιτροπής οργανώνεται η συντεταγμένη εκκένωση του κτηρίου η οποία και ματαιώνει το σχέδιο των δυνάμεων καταστολής για εισβολή στο ίδρυμα. Η αστυνομία που εκείνη τη στιγμή δεν θα καταφέρει να κάνει συλλήψεις θα εξαπολύσει τις επόμενες μέρες και ώρες σωστό ανθρωποκυνηγητό.
ΤΟ ΧΡΟΝΙΚΟ ΤΟΥ ΞΕΣΗΚΩΜΟΥ
Τετάρτη 14 Νοέμβρη 1973: Το φοιτητικό κίνημα βρίσκεται σε αναβρασμό ύστερα από την προσπάθεια εκβιασμού-εκφοβισμού που επιχείρησε την προηγούμενη μέρα η χούντα, όταν ο υπουργός της για θέματα Παιδεία Π. Σιφναίος, επικαλούμενος ως δεύτερη εναλλακτική λύση τον κίνδυνο της αιματοχυσίας, κάλεσε τους φοιτητές να δεχτούν την αναβολή των εκλογών στους φοιτητικούς συλλόγους για μετά τις βουλευτικές εκλογές (μετά δηλαδή τις 15 Φλεβάρη του 1973).
Το μεσημέρι της Τετάρτης αρχίζουν στο Πολυτεχνείο οι γενικές συνελεύσεις ενώ στο προαύλιο εκατοντάδες φοιτητές συνεχίζουν την συγκέντρωσή τους φωνάζοντας αντιδικτατορικά συνθήματα. Η αστυνομία που έχει ζώσει το κτήριο προκαλεί και οι φοιτητές απαντούν πετώντας νεράντζια. Αυτές οι αψιμαχίες φτάνουν στη Νομική διογκωμένες: Στο Πολυτεχνείο γίνεται το σώσε…
Όταν πια είναι καθαρό ότι τουλάχιστον για το βράδυ της Τετάρτης οι φοιτητές θα μείνουν μέσα στο Πολυτεχνείο, με πρωτοβουλία της ΚΝΕ και της ΑντιΕΦΕΕ συγκροτείται η πρώτη Συντονιστική Επιτροπή Αγώνα και επιβάλλεται έλεγχος -αν και χαλαρός- σε μια σειρά λειτουργίες (μεγάφωνα, σταθμός, συνθήματα κ.ά.), οργανώνεται η σίτιση, η περιφρούρηση κ.λπ.
Η συμπαράσταση του λαού ανεβάζει το αγωνιστικό φρόνημα. Από τις 12 το μεσημέρι στους 1015 χιλιοκύκλους λειτουργεί νέος πομπός των εξεγερμένων φοιτητών -πολύ πιο ισχυρότερος από τον προηγούμενο- που εκπέμπει σ' ολόκληρο το λεκανοπέδιο της Αττικής και αποτελεί αποφασιστικό παράγοντα αφύπνισης των λαϊκών συνειδήσεων. Μέσα στο Πολυτεχνείο δυναμώνει η εσωτερική οργάνωση των φοιτητών, τα συνθήματα αποκτούν πια σαφή αντιχουντικό και αντιαμερικανικό περιεχόμενο.
Το μεσημέρι συνεδριάζει για πρώτη φορά ύστερα από την εκλογή της η νέα Συντονιστική Επιτροπή. Η συνεδρίαση είναι θυελλώδης. Συζητιέται το περιεχόμενο της Διακήρυξης που εκ των πραγμάτων θα προσδιορίζει τον πολιτικό χαρακτήρα της κατάληψης. Τελικά εγκρίνεται η ιστορική ανακοίνωση που προσδιορίζει με απόλυτη σαφήνεια ότι ο χαρακτήρας της εκδήλωσης είναι αντιφασιστικός-αντιιμπεριαλιστικός.
Ώρα 12 τα μεσάνυκτα: Από τους στρατώνες του Γουδί και του Διονύσου βγαίνουν οι πρώτες στρατιωτικές μονάδες και κατευθύνονται προς το Πολυτεχνείο.
Σάββατο 17 Νοεμβρίου 1973: Από τη στιγμή που ο στρατός θα κάνει την εμφάνισή του στο Πολυτεχνείο ο ραδιοσταθμός της εξέγερσης αλλά και οι φοιτητές που είναι γαζωμένοι στα κάγκελα ρίχνουν συνθήματα συναδέλφωσης λαού και στρατού. μπροστά στην πύλη του Πολυτεχνείου τα τανκς θα φτάσουν στις 2 πάρα τέταρτο, το πρωί του Σαββάτου 17 Νοεμβρίου. Κι ενώ οι προβολείς τους θα φωτίζουν το χώρο, ενώ οι κάνες τους θα τους σημαδεύουν, οι εξεγερμένοι φοιτητές θα τραγουδούν τον Εθνικό ύμνο και θα φωνάζουν: «Ο στρατός με το λαό», «Είσαστε αδέλφια μας», «Όχι άλλο αδελφικό αίμα», «Ο στρατός μαζί μας».
Στις 3 ακριβώς ένα τανκ πέφτει στην κεντρική πύλη του Πολυτεχνείου και την γκρεμίζει. Θα ακολουθήσουν συμπλοκές αστυνομικών και φοιτητών μέσα στους χώρους του ιδρύματος και τους γύρω δρόμους. Λίγα λεπτά πριν ο σταθμός των ελεύθερων πολιορκημένων έδινε το τελευταίο μήνυμά του: «Τώρα μπαίνουν μέσα. Βλέπω έναν έφεδρο ανθυπολοχαγό. Ξέρω τι με περιμένει. Εδώ Πολυτεχνείο… εδώ Πολυτεχνείο… Αγαπητοί ακροατές θα διακόψουμε για λίγο τη μετάδοση. Μείνετε στους δέκτες σας στο ίδιο μήκος κύματος». Ακολούθησε ο εθνικός ύμνος και στη συνέχεια ο σταθμός καταστράφηκε για να μην χρησιμοποιηθεί από το στρατό και την αστυνομία.
Οι συγκρούσεις του λαού με το δικτατορικό καθεστώς δεν σταματάνε με την «άλωση» Πολυτεχνείου από τα τανκς και το μακελειό που ακολούθησε. Το Σαββατοκύριακο 17 και 18 Νοεμβρίου οι μαζικές συγκεντρώσεις, οι διαδηλώσεις και οι συγκρούσεις με τα όργανα της τάξης συνεχίζονται. Τώρα στους δρόμους κυριαρχούν οι εργάτες, οι οικοδόμοι, ο μαθητόκοσμος και μετά έρχονται οι φοιτητές.
Τη Δευτέρα η «τάξις» έχει αποκατασταθεί. Ο στρατιωτικός νόμος εν πλήρη ισχύ, οι συλλήψεις συνεχίζονται, η πρωτεύουσα στρατοκρατείται και ο επίσημος απολογισμός -που σε αριθμούς σίγουρα υστερεί της πραγματικότητας- κάνει λόγο για 18 νεκρούς «πλήρως βεβαιωθέντες», για 16, τουλάχιστον, νεκρούς «βασίμως προκύπτοντες» και τραυματισμένους 1103 πολίτες και 61 αστυνομικούς. Όπως αργότερα κατατέθηκε, με επίσημα στοιχεία, στη δίκη του Πολυτεχνείου τις μέρες του ξεσηκωμού η αστυνομία έριξε 34 χιλιάδες σφαίρες και 300 χιλιάδες έριξε ο στρατός. Είναι κι αυτό ένα στοιχείο απολογισμού. Μα πάνω από κάθε τέτοιο ή άλλο απολογισμό είναι το μήνυμα εκείνων των ημερών ότι χωρίς αντίσταση, χωρίς αγώνα και θυσίες τίποτα δεν κερδίζεται. Αν λοιπόν άφησε κάτι μεγάλο και σημαντικό το Πολυτεχνείο, πέρα από τη θυσία και την αυτοθυσία ως στάση ζωής, είναι αυτό το ανυπότακτο πνεύμα αντίστασης σε κάθε ντόπιο και ξένο δυνάστη.
*** Ψυχραιμία στην Καλαμάτα και στο βάθος Παναρκαδικός…
Η επόμενη ημέρα είχε για την αποστολή της Καλαμάτας ρεπό μετά το κουραστικό ταξίδι και το φορτισμένο παιχνίδι, ενώ οι υπόλοιποι ποδοσφαιριστές προπονήθηκαν το μεσημέρι στο γήπεδο του Ασπροχώματος. Εκεί όπου θα ξεκινήσει σήμερα η προετοιμασία για την επόμενη αναμέτρηση, εντός έδρας (θα γίνει κανονικά στο γήπεδο του Μεσσηνιακού μετά τις εργασίες συντήρησης) την προσεχή Κυριακή, με τον εκ των πρωτοπόρων Παναρκαδικό. Ένας αγώνας κομβικός τόσο για βαθμολογικούς, όσο και για ψυχολογικούς λόγους. Η διατήρηση της ψυχραιμίας όλων αποτελεί το βασικό ζητούμενο στην παρούσα φάση, με τη διοίκηση να στηρίζει τον νέο προπονητή Λεωνίδα Μπίλη, ρίχνοντας το φταίξιμο των κακών τελευταίων αποτελεσμάτων στη διαιτησία που έχει καταδικάσει την τοπική μας ομάδα με διαδοχικές αποβολές, αλλά και πέναλτι τις προηγούμενες εβδομάδες. Δεν αποκλείεται να τεθεί το συγκεκριμένο θέμα στα αρμόδια όργανα της ΕΠΟ, με σχετική επιστολή διαμαρτυρίας, αφού τα περιστατικά είναι αλλεπάλληλα και εκτός από τους χαμένους βαθμούς, δημιουργούν αναταραχή στις τάξεις των «μελανόλευκων». Σε καμία περίπτωση ωστόσο δεν υπάρχει ανησυχία ότι η ομάδα μπορεί πραγματικά να κινδυνέψει με υποβιβασμό, με τον αγωνιστικό στόχο να παραμένει το …όσο γίνεται ψηλότερα. Σε κάθε περίπτωση βέβαια δεν υπάρχουν ασφαλείς προβλέψεις για τη συνέχεια, αφού λιγότερο από 1/3 του πρωταθλήματος έχει διεξαχθεί έως τώρα.
Γ’ ΕΘΝΙΚΗ-3ος ΟΜΙΛΟΣ Τα αποτελέσματα της 8ης αγωνιστικής
Βύζας Μεγάρων-Λεβάντε ΑΟ5-2
Κανάρης Χίου-Καλαμάτα2-1
Δόξα Ν. Μανωλάδας-Παναρκαδικός1-1
Ηρακλής Ψαχνών-Σπάρτη0-2
Ερμιονίδας ΑΕ-Παναργειακός1-2
Παμβουπρασιακός-Χαλκίς ΑΟ 2-1
Αιολικός-Λουτράκι ΠΑΟ 2-2
Η βαθμολογία Θ. Ομ. Υπ./Κ. Β.
1 Παναργειακός 12-6 16
2 Παναρκαδικός 15-4 14
3 Σπάρτη 11-6 14
4 Παμβουπρασιακός 13-8 13
5 Βύζας Μεγάρων 11-14 12
6 Αιολικός 10-6 11
7 Λουτράκι ΠΑΟ 7-7 10
8 Χαλκίς ΑΟ 7-6 10
9 Δόξα Ν. Μανωλάδας 8-8 9
10 Καλαμάτα 7-6 8
11 Κανάρης Χίου 4-10 7
12 Ηρακλής Ψαχνών 2-10 6
13 Ερμιονίδας ΑΕ 7-9 6
14 Λεβάντε ΑΟ 2-16 0
Η επόμενη αγωνιστική (22/11/2015, 15:00)
ΑΕ Ερμιονίδας -Ηρακλής Ψαχνών
ΠΑΟ Λουτράκι -Κανάρης Χίου
ΑΟ Λεβάντε -Δόξα Ν. Μανωλάδας
Καλαμάτα-Παναρκαδικός -
~*** Video από την παρακολούθηση κατά πρώτον 16.00 ώρα μ.μ. της Κυριακής 15/11/2015 , της παράστασης "ΤΙΤΑΝΕΣ" πλανητάριο , στην αίθουσα "ΘΟΛΟΣ " (Θέατρο εικονικής πραγματικότητας) είσοδο με 7 ευρώ .- Στη συνέχεια ώρα 18,30 μ.μ. μετάβαση δίπλα στο Πολιτιστικό Κέντρο " Ελληνικός Κόσμος " του ιδρύματος μείζονος Ελληνισμού και παρακολούθηση της Θεατρικής παράστασης ¨ΣΜΥΡΝΗ ΜΟΥ ΑΓΑΠΗΜΕΝΗ ¨" 3,5 ώρες θεατρικής παράστασης (των Μ. Ντενίση , Κ. Βουτσά , Τσέρτου κ.α. ) με εισητήριο 22 ερώ ή 12 ευρώ .-
~* Θ. Έργο Σμύρνη μου Αγαπημένη 15/11/2015 Ταύρος Αθήνα: https://youtu.be/KJiIy1ocSjc .-
~* Έργο Σμύρνη μου Αγαπημένη θέατρο Ταύρος Αθήνα 15/11/2015: https://youtu.be/6O3F61uxnpU .-
~Σμύρνη μου αγαπημένη Μ Ντενίση 15/11/2015 Ταύρος Αθήνα : https://youtu.be/sD_ON5DkQgU .-
~Σμύρνη μου Αγαπημένη Μ Ντενίση , Βουτσάς Τσέρτος 15/11/2015: https://youtu.be/R1z0pI84qL4 .-
~ ΑΘΗΝΑ αίθουσα Θόλος στο πολιτιστικό κέντρο Ελληνικός Κόσμος ΤΙΤΑΝΕΣ 15/11/2015 : https://youtu.be/TU7MRLUhTgs .-
~** ΑΝΑΡΤΗΣΕΙΣ ΝΟΕΜΒΡΙΟΥ 2015 :
*** http://www.twitter.com/stamos01/ , Αναρτήθηκε από Vlasis Skoulikas , Αναρτήθηκε από Stamos Skoulikas
Ετικέτες Η Εφημερίδα μας ARFARA NEWS στο αγιάζει της ενημέρωσης Τρίτη 17 Νοεμβρίου 2015
Η Εφημερίδα μας ARFARA NEWS στο αγιάζει ...
Η Εφημερίδα μας ARFARA NEWS Τετάρτη 04 Νο...